62019TJ0119_INF
2021 m. vasario 3 d. Bendrojo Teismo (septintoji kolegija) sprendimas
Mutondo / Taryba
(Byla T‑119/19)
„Bendra užsienio ir saugumo politika – Ribojamosios priemonės, taikomos atsižvelgiant į padėtį Kongo Demokratinėje Respublikoje – Lėšų įšaldymas – Ieškovo pavardės palikimas asmenų, kuriems taikytinos ribojamosios priemonės, sąrašuose – Pareiga motyvuoti – Teisė būti išklausytam – Įtraukimo į sąrašus ir palikimo juose pagrįstumo įrodymas – Akivaizdi vertinimo klaida – Faktinių ir teisinių aplinkybių, kuriomis remiantis priimtos ribojamosios priemonės, tęsimasis – Teisė į privataus ir šeimos gyvenimo gerbimą – Nekaltumo prezumpcija – Proporcingumas – Neteisėtumu grindžiamas prieštaravimas“
1.
Institucijų aktai – Motyvavimas – Pareiga – Apimtis – Ribojamosios priemonės Kongo Demokratinei Respublikai – Asmenų, kenkiančių teisinei valstybei ar prisidedančių prie veiksmų, kuriais grubiai pažeidžiamos žmogaus teisės, lėšų įšaldymas – Minimalūs reikalavimai
(SESV 296 straipsnio antra pastraipa; Tarybos reglamento Nr. 1183/2005 9 straipsnio 3 dalis; Tarybos sprendimo 2010/788/BUSP, iš dalies pakeisto Sprendimu (BUSP) 2018/1940, 7 straipsnio 2 dalis)
(žr. 49–54 punktus)
2.
Bendra užsienio ir saugumo politika – Ribojamosios priemonės Kongo Demokratinei Respublikai – Asmenų, kenkiančių teisinei valstybei ar prisidedančių prie veiksmų, kuriais grubiai pažeidžiamos žmogaus teisės, lėšų įšaldymas – Pareiga motyvuose nurodyti konkrečias ir specifines priežastis, pateisinančias tokias priemones – Sprendimas, kurio priėmimo kontekstas žinomas suinteresuotajam asmeniui ir todėl jis gali suprasti jam nustatytos priemonės reikšmę
(SESV 296 straipsnis; Tarybos sprendimo 2010/788/BUSP, iš dalies pakeisto Sprendimu (BUSP) 2018/1940, II priedas; Tarybos reglamento 2018/1931 priedas)
(žr. 50, 57–62 punktus)
3.
Europos Sąjungos teisė – Principai – Teisė į gynybą – Teisė į veiksmingą teisminę gynybą – Ribojamosios priemonės Kongo Demokratinei Respublikai – Asmenų, kenkiančių teisinei valstybei ar prisidedančių prie veiksmų, kuriais grubiai pažeidžiamos žmogaus teisės, lėšų įšaldymas – Pareiga pranešti individualias ir konkrečias priežastis, pateisinančias priimtus sprendimus – Pareiga leisti suinteresuotajam asmeniui veiksmingai pareikšti nuomonę dėl jo atžvilgiu nurodytų motyvų – Apimtis
(Europos Sąjungos pagrindinių teisių chartijos 41 straipsnio 2 dalies a punktas; Tarybos sprendimo 2010/788/BUSP, iš dalies pakeisto Sprendimu (BUSP) 2018/1940, II priedas; Tarybos reglamento 2018/1931 priedas)
(žr. 67–69 punktus)
4.
Bendra užsienio ir saugumo politika – Ribojamosios priemonės Kongo Demokratinei Respublikai – Lėšų įšaldymas – Teisė į gynybą – Kaltę patvirtinančių įrodymų pateikimas – Vėlesnis sprendimas, kuriuo ieškovės pavadinimas paliktas asmenų, kuriems taikomos šios priemonės, sąraše – Naujų motyvų nebuvimas – Teisės būti išklausytam pažeidimas – Nebuvimas
(Tarybos sprendimo 2010/788/BUSP, iš dalies pakeisto Sprendimu (BUSP) 2018/1940, 9 straipsnio 2 dalis ir II priedas; Tarybos reglamento 2018/1931 priedas)
(žr. 70–72, 76–78, 86–88 punktus)
5.
Europos Sąjunga – Teisminė institucijų aktų teisėtumo kontrolė – Reglamentas, tam tikriems asmenims ir subjektams nustatantis ribojamąsias priemones atsižvelgiant į padėtį Kongo Demokratinėje Respublikoje – Kontrolės apimtis
(Europos Sąjungos pagrindinių teisių chartijos 47 straipsnis; Tarybos sprendimo 2010/788/BUSP, iš dalies pakeisto Sprendimu (BUSP) 2018/1940, 9 straipsnio 2 dalis ir II priedas; Tarybos reglamento 2018/1931 priedas)
(žr. 95–97, 119 punktus)
6.
Bendra užsienio ir saugumo politika – Ribojamosios priemonės Kongo Demokratinei Respublikai – Asmenų, kenkiančių teisinei valstybei ar prisidedančių prie veiksmų, kuriais grubiai pažeidžiamos žmogaus teisės, lėšų įšaldymas – Kriterijai – Funkcijos, suteikiančios atsakomybę už represijas prieš civilius gyventojus ar teisinės valstybės principo nepaisymą – Vertinimo klaida – Nebuvimas
(Tarybos sprendimo 2010/788/BUSP, iš dalies pakeisto Sprendimais (BUSP) 2016/2231 ir (BUSP) 2018/1940, II priedas; Tarybos reglamento 2018/1931 priedas)
(žr. 98, 108, 113, 131–134 punktus)
7.
Bendra užsienio ir saugumo politika – Ribojamosios priemonės Kongo Demokratinei Respublikai – Taikymo sritis – Asmenys, dalyvavę planuojant veiksmus, kurie laikomi šiurkščiais žmogaus teisių pažeidimais, vadovaujant jiems arba juos vykdant – Asmenys, kliudę visuotiniu sutarimu ir taikiai rasti sprendimą siekiant surengti rinkimus, be kita ko, smurto, represiniais veiksmais ar kurstant smurtą, arba kenkiant teisinei valstybei – Sąvokos – Praeityje šiuos veiksmus atlikę asmenys, nors nėra duomenų, patvirtinančių minėtų veiksmų vykdymą ar dalyvavimą juos vykdant šiuo metu – Įtraukimas
(Tarybos sprendimo 2010/788/BUSP, iš dalies pakeisto Sprendimu (BUSP) 2016/2231, 9 straipsnio 2 dalis)
(žr. 125, 126 punktus)
8.
Bendra užsienio ir saugumo politika – Ribojamosios priemonės Kongo Demokratinei Respublikai – Draudimas atvykti arba vykti tranzitu teisinei valstybei kenkiantiems arba dalyvaujantiems atliekant veiksmus, kuriais šiurkščiai pažeidžiamos žmogaus teisės, asmenims, taip pat jų lėšų įšaldymas – Teisės į privataus ir šeimos gyvenimo gerbimą apribojimas – Proporcingumo principo pažeidimas – Nebuvimas
(ESS 21 straipsnio 2 dalies b ir c punktai ir 29 straipsnis; SESV 215 straipsnio 2 dalis; Europos Sąjungos pagrindinių teisių chartijos 7 straipsnis ir 52 straipsnio 1 dalis; Tarybos sprendimo 2010/788/BUSP, iš dalies pakeisto Sprendimu (BUSP) 2018/1940, 4 straipsnio 1, 2 ir 7 dalys ir II priedas; Tarybos reglamento 2018/1931 priedas)
(žr. 141–152 punktus)
9.
Europos Sąjungos teisė – Principai – Pagrindinės teisės – Nekaltumo prezumpcija – Sprendimas įšaldyti tam tikrų fizinių asmenų ir subjektų lėšas atsižvelgiant į padėtį Kongo Demokratinėje Respublikoje – Suderinamumas su minėtu principu – Sąlygos
(ESS 29 straipsnis; SESV 215 straipsnio 2 dalis; Europos Sąjungos pagrindinių teisių chartijos 48 straipsnio 1 dalis; Tarybos reglamentas Nr. 1183/2005; Tarybos sprendimo 2010/788/BUSP, iš dalies pakeisto Sprendimu (BUSP) 2018/1940, 5 straipsnio 1 dalis ir 9 straipsnis; Tarybos reglamento 2018/1931 priedas)
(žr. 153–160 punktus)
10.
Europos Sąjunga – Teisminė institucijų aktų teisėtumo kontrolė – Ribojamosios priemonės Kongo Demokratinei Respublikai – Kontrolės apimtis – Ribota bendrųjų taisyklių kontrolė – Ribojamųjų priemonių priėmimo kriterijai – Dalyvavimas planuojant veiksmus, kurie laikomi šiurkščiais žmogaus teisių pažeidimais, vadovaujant jiems arba juos vykdant – Kliudymas visuotiniu sutarimu ir taikiai rasti sprendimą siekiant surengti rinkimus, be kita ko, smurto, represiniais veiksmais ar kurstant smurtą, arba kenkiant teisinei valstybei – Apimtis – Teisinio saugumo principo, pagal kurį teisės normų veikimas turi būti aiškus, tikslus ir galimas numatyti, paisymas
(ESS 3 straipsnio 5 dalis ir 21 straipsnio 2 dalies b ir c punktai; SESV 275 straipsnio antra pastraipa; Tarybos sprendimo 2010/788/BUSP, iš dalies pakeisto Sprendimu (BUSP) 2018/1940, 3 straipsnio 2 dalies b punktas ir Tarybos sprendimo (BUSP) 2016/2231 3 ir 4 konstatuojamosios dalys; Tarybos reglamentas Nr. 1183/2005)
(žr. 170, 171, 173–180 punktus)
11.
Europos Sąjunga – Teisminė institucijų aktų teisėtumo kontrolė – Ribojamosios priemonės Kongo Demokratinei Respublikai – Kontrolės apimtis – Ribota bendrųjų taisyklių kontrolė – Ribojamųjų priemonių priėmimo kriterijai – Dalyvavimas planuojant veiksmus, kurie laikomi šiurkščiais žmogaus teisių pažeidimais, vadovaujant jiems arba juos vykdant – Kliudymas visuotiniu sutarimu ir taikiai rasti sprendimą siekiant surengti rinkimus, be kita ko, smurto, represiniais veiksmais ar kurstant smurtą, arba kenkiant teisinei valstybei – Apimtis – Proporcingumo principo paisymas
(SESV 275 straipsnio antra pastraipa; Tarybos sprendimo 2010/788/BUSP, iš dalies pakeisto Sprendimu (BUSP) 2018/1940, 3 straipsnio 2 dalis ir 5 straipsnio 5 dalis; Tarybos reglamento 2018/1931 priedas)
(žr. 170, 171, 184–188 punktus)
Dalykas
SESV 263 straipsniu grindžiamas prašymas panaikinti, pirma, 2018 m. gruodžio 10 d. Tarybos sprendimą (BUSP) 2018/1940, kuriuo iš dalies keičiamas Sprendimas 2010/788/BUSP dėl ribojamųjų priemonių Kongo Demokratinei Respublikai (OL L 314, 2018, p. 47) ir, antra, 2018 m. gruodžio 10 d. Tarybos įgyvendinimo reglamentą (ES) 2018/1931, kuriuo įgyvendinamas Reglamento (EB) Nr. 1183/2005, nustatančio tam tikras konkrečias ribojančias priemones asmenims, kurie savo veiksmais pažeidžia ginklų embargą Kongo Demokratinei Respublikai, 9 straipsnis (OL L 314, 2018, p. 1), tiek, kiek šie aktai susiję su ieškovu.
Rezoliucinė dalis
1.
Atmesti ieškinį.
2.
Priteisti iš Kalev Mutondo bylinėjimosi išlaidas.